
EDITORYAL 


Labanan at gapiin ang terorista't ilehitimong rehimeng 
US-Marcos-Duterte 


Wit" ibang paraan para makapanatili sa poder ang magnanakaw, ilehitimo at kinamumuhiang pasistang 
rehimeng US-Marcos-Duterte kundi ibayong patindihin ang bangis at lupit ng mga armado't mapanupil na 
pwersa ng estado sa nakikibakang mamamayan. Sa nakaraang higit isang taon, pinanumbalik nito ang alaala ng 
lagim ng batas militar na nag-iwan ng malalim na sugat sa bayan. Gaya ng dati, ginatungan ng teroristang pang- 
aatake ang naghihimagsik na damdamin ng mamamayang nag-aasam ng kalayaan, demokrasya, kapayapaan at 


hustisya. 


Pinakawalan ng imbing tambalang 
Marcos-Duterte. 8ang matinding 
terorismo upang mapanatili ang 
bulok na malakolonyal at malapyudal 
na sistemang panlipunan sa bansa. 


Naging mabagsik ang estado ng 
naghaharing 5BSB7uring73B5mpmanginoong 
maylupa-malaking burgesya 


kumprador sa desperasyon nitong 
patuloy na magkamal ng yaman at 
kapangyarihan sa gitna ng sumisidhing 
krisis at girian sa pagitan ng mga 


imperyalistang kapangyarihang US at 
China. Tulad sila ng mga parasitikong 
wala na ngang patawad sa pagsipsip 
sa lakas ay pinagdurusa pa ang 
kanilang biktima. 


Hindi makapaghahari ang 
teroristang rehimeng Marcos- 
Duterte kung walang basbas ng 
imperyalismong US. Tuluy-tuloy ang 
pagkakaloob ng US ng mga armas 
at sasakyang pandigma sa AFP-PNP. 


Narito rin sa bansa ang libu-libong 
tropang Amerikano sa tabing ng 
mga ehersisyong militar, ngunit labas 
dito ay nagsisilbing tagapayo at kung 
minsa'y kumander ng mga operasyon 
ng AFP. Ang apirmasyon ni Joe Biden 
sa rehimeng Marcos-Duterte na 
pangita sa tuluy-tuloy nilang amo- 
kliyenteng ugnayan ay patunay na 
suportado ng US ang pagsupil sa 
mamamayang Pilipino. 

NILALAMAN 


Labanan at gapiin ang terorista't 
ilehitimong rehimeng US-Marcos-Duterte 


Ayon kay Ka Joma 


Pangunahing Lathalain: Taas-presyo ng 
kopra at pagbawi sa coco 

levy fund, makatarungang kahilingan 

ng magsasaka sa niyugan 


Balitang TO: Opensiba ng BHB sa 
Quezon at Mindoro, tagumpay! 


Lathalain: Para saan ang buhay 
ni Ka Shane? 


Kilos Protesta: Mamamayan ng TK, 
nangalampag laban sa 
taas-presyo at importasyon 


Kilos Protesta: Ibasura ang Terror Law, 
biguin ang pasistang teror sa TK 


Tugon ni PAG: Bakit krimen sa digma ang 
pambobomba at panganganyon 
ng AFP sa mga komunidad? 


CDX ng BHB, hindi labag sa Ottawa Treaty 


Bantay Karapatan: 1 lider manggagawa, 
pinatay: 3 kabataan, dinukot 


Kultura: Tam Lumaban! 


Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng ating 35B8Bpahayagan. Magpadala. ng 
mga komentaryo at mungkahi, balita at 
rebolusyonaryong karanasan ma maaaring 
ilathala sa ating pahayagan. Ito ay tumatanggap 


ng mga liham sa: 


M dagundong.tk @gmail.com 
HU 


archive.org/details/@southern. 
| | | | tagalog revolutionary portal 


2 KALATAS 


Resulta nito ang pinatinding paninibasib ng mga teroristang pwersa ng 
estado sa kalunsuran at kanayunan. Itinambak ng rehimen ang militar at 
pulis sa mga eryang pinagnanasaan ng malalaking dayuhang kapitalista 
at mga burgesya kumprador na gawing minahan, plantasyon, pook eko- 
turismo, residensyal, komersyal at iba pang kontra-mamamayang proyekto. 


Peste ang tingin ng mga magsasaka at katutubo sa mga militar at pulis 
na nagsasagawa ng focused military operations at retooled community 
support program operations (FMO-RCSPO). Biktima sila ng mga iligal na 
interogasyon, intimidasyon at pagbabanta, pagsasamantala sa kababaihan 
pati ang pagsira at pagnanakaw sa ari-arian ng sibilyan na nagaganap 
habang may FMO-RCSPO. Sa nakaraang taon, pinakamababang 
bilang ang 29,310 na biktima ng mga paglabag ng AFP-PNP tulad ng 
panghaharas, paghahamlet, blokeyo sa pagkain at ekonomya, sapilitang 
paglikas, iligal na pagdakip, pagsasampa ng mga gawa-gawang kaso, 
red-tagging, pagkakait ng karapatan sa abogado, walang patumanggang 
pamamaril at pambobomba at iba pa sa rehiyong TK. 


Malinaw na naroon ang AFP-PNP-CAFGU upang takutin at palayasin 
ang mga pamayanan mula sa kanilang lupain at tirahan, hindi upang 
protektahan diumano sila mula sa mga “teroristang NPA” gaya ng kanilang 
ipinapangalandakan. Itinago sa ngalan ng “gera kontra-terorismo” ang 
isang madugong gera na hindi kumikilala sa demokratikong karapatan ng 
mamamayan o sa alinmang batas at karapatang tao na nagtatanggol sa 
buhay, kabuhayan at dignidad ng tao. 


Naroon din ang AFP-PNP sa mga pagawaan, eskwelahan, simbahan 
at mga komunidad upang marahas na supilin ang sumisibol nang 
progresibong kaisipan at makatarungang paglaban ng uring api't 
demokratikong sektor sa lipunan. Naging target nila ang mga magsasaka, 
manggagagawa, maralita sa kalunsuran, pambansang minorya, mga 
tagapagtanggol ng karapatang tao, kabataan, kababaihan, pati mga 
propesyunal gaya ng mga taong midya, guro at abogado na nagsusulong 
ng mga demokratikong kahilingan ng bayan. 


Tanda ng teroristang paghahari ang walang pangingiming pagpatay 
ng mga ahente ng kasalukuyang rehimen. Sa unang taon (Hunyo 2022 
- Hunyo 2023) nina Marcos-Duterte sa poder, naitala ang 103 biktima ng 
pampulitikang pamamaslang kung saan 53 ay magsasaka. Idinadamay 
ng militar maging ang mga bata, matatanda, maysakit at buntis. Sa TK, 
may anim na kaso ng pagpatay sa sibilyan ang AFP-PNP. Isa rito ang 
pagpaslang ng 59th IB sa 9-taong gulang na batang si Kyllene Casao at 
magsasakang may kapansanan sa pag-iisip na si Maximino Digno noong 
Hulyo 2022. 


Lansakang pagpatay din ang ipinapataw ng rehimen sa mga nahuhuli 
nitong kadre't opisyal ng PKP at BHB na wala sa katayuang lumaban, 
dahil sila'y alinman sa matatanda na o may malalang karamdaman. Ito'y 
tahasang paglabag sa internasyunal na makataong batas at alituntunin 
ng digma. 


Labas pa rito ang may 300 namatay sa pagpapatuloy ng brutal na gera 
kontra drogang pamana ni Rodrigo Duterte. Hindi natatapos, bagkus ay 
pinalulubha, ang brutalidad ng mga pulis laban sa maralita. 


Labis ring ginagamit sa panunupil ni Marcos Jr. ang isinabatas sa ilalim 
ni Duterte na Anti-Terrorism Act (ATA) at NTF-ELCAC. Sa bisa ng ATA, 
pinagmumukhang ligal ang panghaharas, pananakot, iligal na pagdakip at 

pagdukot sa mga aktibista at sibilyan. 
Halimbawa nito ang kaso sa Batangas, 
kung saan kinasuhan ng 59th IBPA ng 
paglabag sa ATA ang mga human rights 
worker at aktibista na nag-imbestiga 
sa pagkamatay nina Kyllene at 
Maximino. Ito ang maruming taktika 
ng pag-ugnay sa sinumang nakikibaka 
para sa kagalingan ng bayan sa 
armadong rebolusyonaryong kilusan 
na binansagan nitong “terorista”. 
Sa ganito nagmumukhang 'ligal” 
ang paglabag sa karapatan ng 
mamamayan. 


Kaakibat ng lansakang 
pamamaslang at panunupil ang 
kultura ng impyunidad at kahibangang 
“ubusin ang mga komunista”. Lahat ng 
ahensya't korte ay pinakikilos upang 
protektahan ang mga mamamatay- 
taong heneral at kanilang pasistang 
tropa mula sa pang-uusig. Nagkokoro 
ang mga ito sa gasgas na palusot na 
ang kanilang biktima'y “kasapi ng 
teroristang PKP-BHB” o “nanlaban”. 
Pinagsisilbi naman ang NTF-ELCAC 
sa paninira at red-tagging sa mga 
progresibo, kritiko ng rehimen at mga 
pambansa-demokratikong pwersang 
nasa hayag upang ituring silang 
terorista at ikundisyon ang publiko sa 
pagiging katanggap-tanggap ng pang- 
aatake at pagpaslang sa kanila. 


Puspusang paglabanang nararapat 
na itugon ng mamamayan sa pasismo 
ng rehimeng US-Marcos-Duterte. 
Kailangang matapang na harapin 
ang pang-aatake ng estado at buong 
loob na suungin ang masalimuot 
na landas ng pagtatanggol sa 
mga demokratikong karapatan at 
kagalingan ng mamamayan. 


Dapat isapuso at tularan ang 
mga nagniningning na ehemplo ng 
wastong pagharap sa pasismo at 
terorismo ng estado. Balik-aralan sa 
kasaysayan ang marubdob na anti- 
diktadurang pakikibaka ng buong 
bayan noong Martial Law ni Marcos 
Sr. at pagbigo ng rebolusyonaryong 
mamamayan sa mga nagdaang 
kampanyang supresyon, mula Oplan 

Cadena de Amor hanggang JCP 
Kapanatagan ng nakaraang mga 
papet na rehimen. Ibandila ang sama- 
samang pagkilos ng mamamayan ng 
Quezon na pumigil sa pagkakampo ng 
mga militar sa mga baryo at protesta 
ng mga Batanguefio sa presensya ng 
59th IBPA. Halawan ng inspirasyon 
ang matapang na paglalantad nina 
Jhed Tamano at Jonila Castro sa 
modus operandi ng AFP kasabwat 
ng NTF-ELCAC na kidnap, tortyur at 
sapilitang pagpapasuko na dinanas 
nila mismo. 


Sa kabila ng tumitinding pasismo, 
higit na pag-alabin ang pakikibaka 
para sa lupa, trabaho, sahod, 
karapatan, serbisyong sosyal at 
hustisya. Igpawan ang lahat ng 
balakid at tiyaking hindi mapipilan 
ang paglawak, paglalim at paglakas 
ng pambansa demokratikong kilusan. 
Sa kanayunan kung nasaan ang muog 
ng rebolusyon, ilunsad ang mga 
kampanya sa rebolusyong agraryo 
kasabay ng anti-pasistang paglaban. 
Magrekrut mula sa malawak na 
hanay ng masang magsasaka at iba 
pang mamamayan ng mga bagong 
Pulang mandirigma ng BHB at itayo 
ang mga milisyang bayan sa lahat 
ng baryo. Sa kalunsuran, iputok 
ang mga welga sa mga pagawaan 
at tuluy-tuloy na labanan ang mga 
neoliberal na atake sa kabuhayan. Sa 
ganito kakalat ang apoy ng digmang 
bayan na gagapi sa mga pasistang 
tropa at magpapabagsak sa mismong 
mapang-aping papet na estado. 


Kailangang magpunyagi at 
magpakahusay sa lahatang-panig 
na pakikibaka, mula ligal, mala-ligal, 
iligal, at (pinakamahalaga, ang 
armadong paglaban. Ang walang 
pag-iimbot na pag-aalay ng sarili ng 
rebolusyonaryong kilusan upang 
labanan ang mga uring mapang- 
api't mapagsamantala ay aantig sa 
taumbayan at lilikha ng malaking 
daluyong ng paglaban at ibayong 
magsusulong sa pakikibaka para sa 
pambansang kalayaan at 
demokrasya. 


Ayon (N 


a! VO 


“Joma 


Hindi natin dapat 


katakutan ang 

sakripisyo, habang 

iniiwasan at 

sinasansala natin ang 

hindi kinakailangang 

mga sakripisyo. 

Hindi maaaring magkaroon 
ng rebolusyonaryong 
tagumpay nang walang 
sakripisyo... Dapat nating 
itaguyod ang makatarungang 
rebolusyonaryong adhikain, 
sumandig sa masa at higit na 
magsikap upang gapiin 


ang kaaway. 


- Mananaig ang 
Rebolusyonaryong Lakas 
ng Mamamayan, 

Ang Bayan, Ispesyal na Isyu, 
Setyembre 11, 1976 

PANGUNAHING LATHALAIN 


Taas-presyo ng kopra at pagbawi sa coco levy fund, 
makatarungang kahilingan ng magsasaka sa niyugan 


Gt” pahirap sa sambayanan ang napakabilis na pag-akyat ng 
implasyon sa ilalim ng inutil na rehimeng US-Marcos-Duterte. 
Katunayan, umabot ang implasyon sa pinakamataas na tantos nito 


sa nakaraang 14 taon. 


Para hindi mapahiya, panay ang buladas ng 


reaksyunaryong gubyerno na hindi pa umano ito malala. Pero sinong 
maniniwala? Bigas pa lamang, butas na ang bulsa ng masang Pilipino. 


Dagdag pasakit ito sa 3.5 
milyong magsasaka sa niyugan 
na matagal nang pinabayaan ng 
gubyerno. Bibilang sa 9096, o 9 sa 10 
magniniyog, ang mahirap. Malaking 
mayorya sa kanila ang mga tauhan at 
nagpapaupa lamang sa lupa ng mga 
panginoong maylupa. Napakababa 
ang kanilang kita dahil sa mataas na 
upa sa lupa, mababang pasahod at 
mababang presyo ng bud at kopra na 
pasisidhiin pa ng mga pandaraya ng 
PML-koprada. 


Kalagayan sa gitna ng implasyon 


Karaniwan na sa mga magsasaka 
ang maghanap ng dagdag na 
pagkakakitaan dahil sobrang liit ng 
kinikita sa pagsasaka o pagkokopra. 
Ito ang karanasan ni Jim na may 
sariling dalawang ektaryang 
niyugan. Kahit 59 taong gulang na, 
walang tigil siyang kumakayod para 
kumita ng pera. Nagtitipon siya ng 
produktong bukid gaya ng saging 
at luya na pambenta. Paminsan- 
minsan, naglalako siya ng tinapay at 
chichirya sa baryo. Di rin nila halos 
maramdaman ang kakarampot na 
ayuda na nakukuha ng kanyang 
asawa na P3,000 mula sa 4P's na 
minsanan lang sa isang taon. 


Kung aasa lang sa koprasan, 
papatak ang kita ni Jim ng P1,167- 
1,333 kada buwan. Sa isang taon, 
kataasan na ang apat na beses na 
makapagkopra. Madalas siyang 
nagpapakopra at kumukuha ng 
kalahati ng pinagbentahan ng kopra 
at bu9. Kayang kunan ng hanggang 
3,000 bud ang kanyang lupa at sa 
pangkaraniwan ay umaabot ang kita 
ng P7,000-8,000. Binibili ng lokal na 

koprada sa lugar nila ang kopra sa 
P20/kilo habang P8 naman sa buo. 


Napagkakasya pa ni Jim ang 
kanyang kita para pakainin ang 
pamilya kahit tumaas na ng P8 
tungong P50/kilo ang presyo ng 
binibili nilang bigas at nasa P90/ 
kilo ang asukal. Pero hindi na niya 
kayang pag-aralin ang lahat ng anak 
niya. Kaya nitong pasukan, hindi na 
pumasok sa Grade 11 ang isa niyang 
binatilyo. 


Mas mataas ang presyo ng kopra 
sa P29/kilo sa probinsya nina Elmar 
at Bibo. Ayon sa ilang magsasaka, 
kaya pa nilang tugunan ang pagkain 
at edukasyon ng mga anak, subalit 
ramdam na nila ang pagtaas ng 
arawang gastusin. Halimbawa, ang 
isang kabang bigas na dating nabibili 
sa P2,000 ay P2,600 na ngayon. 
Kwento ni Bibo, naubos na sa pagkain 
ang kanyang kita kaya hindi na siya 
makabili ng feeds na nagkakahalaga 
ng 65/kilo para sa kanyang alagang 
baboy. Daing naman ni Elmar, 
malaking bawas na sa kanyang kita 
ang pagtaas ng presyo ng mga bilihin 
sa halip na mapunta sa gastusin sa 
pag-aaral ng kanyang mga kapatid. 


Pareho ang daing nina Jim, Bibo 
at Elmar: sunud-sunod ang pagtaas 
ng presyo ng mga bilihin pero hindi 
naman tumataas ang presyo ng 
kopra. Anila, dapat itaas ang presyo 
ng kopra upang makasabay sila kahit 
papaano sa implasyon. 


Kung dumadaing si Jim, Bibo 
at Elmar na may maliit na parsela 
ng nyugang pag-aari sa epekto ng 
implasyon, di hamak ang sigaw 
dahil sa hirap na dinadanas ng mga 


maralita, mababang panggitna at 
manggagawang bukid sa niyugan 
na mga walang sariling lupa ngunit 
tauhan lamang ng mga PML. Sa 
mga lupaing ito, napakataas ng 
upa sa lupa sa anyo ng tersyo't 60- 
40 pabor sa PML at 50-50 sarili ng 
mga magsasaka ang gastos sa tapat, 
kawit at hilada ang ipinatutupad na 
partehan pabor sa mga panginoong 
maylupa. 


Sa isang pambansang konsultasyon 
sa mga magsasaka sa niyugan nitong 
Agosto, pinagkaisahang ipanawagan 
ang pagtataas ng presyo ng kopra 
upang humabol sa halaga ng isang 
kilong bigas, habang itataas sa 1/3 
nito ang presyo ng buo. 


Walang napala sa coco levy 


Habang tumitindi ang krisis ng 
implasyon lalong nagiging mas 
mahalaga na ibalik sa magsasaka 
ang coco levy fund na ninakaw 
at ipinagkakait sa kanila ng 
reaksyunaryong gubyerno. Higit 
limang dekada na mula nang 
ipataw ng diktadurang US-Marcos 
ang Republic Act 6260 kung saan 
ipinataw ang “buwis sa niyog” na 
55 sentimo sa kada 100 kilo ng 
kopra. Nangolekta ang estado ng 
coco levy mula 1972 hanggang 1983. 
Dinambong nina Marcos Sr. at mga 
kroni nito laluna nina Cojuangco, 
Enrile at Lobregat ang pondo sa coco 
levy. Katunayan ito ang ginamit 
na puhunan ni Danding Cojuangco 
upang bilhin ang 2096 sapi sa San 
Miguel Corporation. 


Naipanalo sa Korte Suprema 
sa pamamagitan ng militanteng 
pagkilos ang pagbabalik ng coco 
levy fund sa tunay na nagmamay- 
ari rito, ang mga magsasaka, 
subalit paulit-ulit na sinasagkaan 
ng reaksyunaryong rehimen ang 
pagpapatupad ng desisyon. Lahat ng 
batas hinggil sa coco levy fund mula 
rehimeng Arroyo hanggang Duterte 

ay nakatuon sa paglalayo nito sa 
kamay ng magsasaka--at paglikha 
ng mekanismo upang mas madali 
itong dambungin gaya ng ginawa ng 
mga kroni ni Marcos Sr. Aabot na sa 
P105 bilyon ang coco levy fund na 
nahahati sa asset at cash. 


Sa matagal na panahon, hindi 
napakinabangan ng masang 
magsasaka ang coco levy fund 
at hindi rin nila ito nagamit para 
paunlarin ang sariling mga niyugan. 
Tumanda na hanggang namatay 
ang mga orihinal na nagbayad ng 
coco levy nang hindi man lang 
nakatikim ng benepisyo rito. Wala 
ding isa mang naparusahan sa mga 
mandarambong. 


Hindi aasahang makabenepisyo 
ang mga magsasaka mula sa coco 
levy fund kung marami sa kanila ang 
walang alam tungkol dito. Sina Jim at 
Bibo ay kapwa nagsabing hindi pa nila 
ito narinig dati. Ang mga kababayan 
naman ni Bibo na sina Mike at Elmar 
ay nalaman lamang ang coco levy fund 
sa mga pampulitikang pag-aaral ng 
BHB na ibinibigay sa mga magsasaka. 
Sa kanilang lugar, wala silang kilalang 
benepisyaryo nito. Hindi rin nila alam 
kung may balidasyon ng National 
Coconut Farmers Registration System 
sa kanilang bayan. 


Hindi rin nagagamit ang coco 
levy fund upang tulungan ang mga 
nasalanta ng kalamidad. Sa mga 
nakaraang bagyo, walang natanggap 
na tulong sina Jim, Bibo, Mike at Elmar 
kahit na napinsala ang mga niyugan. 
Noong nakaraang taon, dalawang 
beses lamang nakapagpakopra si Jim 
subalit hindi siya nakakuha ng ayuda. 


Sa buong bansa, may 44 milyong 
puno ng niyog na sira na at o 
matatanda na at dapat palitan. Hindi 
rin ito nalaanan ng kahit kaunting 
pondo mula sa coco levy. 


Patuloy na nakikibaka ang mga 
magsasaka para mabawi ang coco 
levy fund. Iginigiit nila ang direkta at 
kagyat na distribusyon ng coco levy 
fund sa mga magsasaka at paglikha 
ng pondo para sa kagalingan ng 
maliliit na magniniyog. 

BALITANG TO 


Opensiba ng BHB sa Quezon at 


Mindoro, tagumpay! 


IN 3glunsad ng mga taktikal na 
opensiba ang mga yunit ng 
BHB sa Quezon at Mindoro na 
nagresulta sa anim na patay at 
anim na sugatan sa AFP. 


Setyembre 1. Lima ang patay 
at apat ang sugatan sa ambus ng 
isang yunit ng Apolonio Mendoza 
Command (AMC)-BHB Quezon sa 85th 
IBPA at CAFGU sa Sityo Pag-asa, Brgy. 
Mapulot, Tagkawayan bandang alas-7 
ng umaga. Tumagal ang labanan ng 
mahigit isang oras. Nakasamsam ang 
yunit ng AMC ng limang M16 at iba 
pang mga bala. 


Nagsasagawa ng recon patrol ang 
mga militar sa paligid ng kampo nito 
sa Sityo Pag-asa nang tambangan sila 
ng BHB Quezon. Tinatayang nasa 
humigit kumulang 500 metro ang 
layo ng pinangyarihan ng labanan 
sa detatsment ng kaaway. Gumamit 
ang BHB Quezon ng mga riple at 
command-detonated explosive na 
dumurog sa 9-kataong iskwad ng 
nagpapatrulyang 85th IBPA at CAFGU. 


Inilunsad ng BHB Quezon ang 
taktikal na opensiba upang bigyang 
hustisya ang lahat ng mga biktima ng 
paglabag ng 85th IBPA sa karapatang 
tao. 


Setyembre 20. Ginawaran ng 
punitibong aksyon ng isang yunit ng 
Lucio de Guzman Command (LdGC)- 
BHB Mindoro ang kumpanyang quarry 
na Paolo Construction, pagmamay- 
ari ni Bongabong Mayor Elgin 
Malaluan, bandang 3:30 ng hapon. 
Sinira ng mga Pulang mandirigma 
ang isang bulldozer. 8 Ipinaliwanag 
din nila sa mga manggagawa ang 
mapaminsalang epekto ng quarry at 
iba pang porma ng pagmimina. 


Nag-oopereyt. ang 73s naturang 
kumpanya sa kahabaan ng ilog 
ng Bongabong, Oriental Mindoro. 
Ang quarrying o pagmimina ng 
armour rocks, graba at buhangin ay 


nagdudulot ng matitinding pagbaha 
at pagguho ng lupa. 


Ayon sa LAGC, pagtugon ito sa 
kahilingan ng mamamayan ng Mindoro 
laban sa pagmimina at sa inilabas na 
Provincial Ordinance 145-2022 noong 
nakaraang taon na nagpapahintulot sa 
muling pagmimina ng armour rocks. 


Setyembre 27. Isang patay at 
dalawang sugatan ang natamo 
ng nag-ooperasyong 80th IBPA sa 
aktibong depensa ng BHB Quezon 
sa Sityo Mararaot, Brgy. Lumutan, 
General Nakar, ganap na alas-10 
ng umaga. Ayon sa yunit, 11 araw 
nang nag-rerekurida ang militar sa 
baryo. Kinokontrol ng mga pasista 
ang aktibidad at pagbili ng pagkain 
ng mamamayan.  Silbing bantay 
ang mga pasista sa itinatayong 
proyektong Kaliwa-Kanan-Laiban 
Dam na tinatayang magpapalayas sa 
mga komunidad sa Brgy. Sta. Inez, 
Daraitan at Laiban sa Tanay, Rizal, 
at Brgy. Lumutan at Pagsangahan sa 
General Nakar. 


Ayon kay Armando Cienfuego, 
tagapagsalita. ng BMelito. Glor 
Command-BHB TK, “Nagtagumpay 
ang mga opensiba ng BHB dahil sa 
hindi nagmamaliw na suporta at 
pagmamahal na tinatamasa nito mula 
sa inaapi at pinagsasamantalahang 
masang magsasaka sa rehiyon.” 

LATHALAIN 


Para saan ang buhay ni Ka Shane? 


M3#2 na panggitnang magsasaka mula sa Bicol ang uring 
pinagmulan ni Ka Shane pero hindi naging maalwan ang kanyang 


buhay. 


Hindi siya nakapagtapos ng kolehiyo dahil sa kahirapan at 


impluwensya ng bulok na kultura. Taong 2009, umalis siya sa kanila upang 
makapagsapalaran sa Maynila sa pangarap na makapagpundar ng buhay 


na kanyang maipagmamalaki. 


Pagdating sa Maynila, naging 
boy sa palengke si Ka Shane, naging 
barbero din siya at matapos ang ilang 
buwang paghihintay, natanggap siya 
bilang manggagawa sa kumpanya 
ng biskwit. Laking tuwa niya na 
natanggap siya sa trabaho. Pumirma 
siya sa tatlong buwang kontrata. Nag- 
apply siya bilang operator ng makina 
sa pabrika ngunit itinalaga siyang 
reliever sa iba't ibang departamento. 


Bilang reliever, naikot niya ang 
mga departamento at natutunang 
patakbuhin ang halos lahat ng mga 
makina rito. Nakilala niya ang mga 
kapwa manggagawa at nakita ang 
iba'tibang porma ng pagsasamantala. 
Napakarami pala nilang kontraktwal. 
Pare-parehas silang laging pagod 
- 16-24 oras na pagtatrabaho pero 
kapiranggot ang sahod na P420. 


Wala pa siyang alam noon hinggil 
sa pag-uunyon ngunit naririnig niya 
naito. Pinaghusayan na lamang niya 
ang kanyang trabaho at makalipas 
ang siyam na buwan ay naging 
regular na siya. Makalipas ang apat 
na taon, nagtayo ng sister company 
ang naturang kumpanya sa Laguna. 
Isa si Ka Shane sa mga inilipat doon 
upang magsanay ng mga dagdag 
operator para sa bagong bukas na 
pagawaan. Pumirma sila sa kontrata 
na nagsasabing mananatili s5 ang 
kanilang istatus bilang regular at ang 
kanilang sahod bagama't ililipat sila 
ng pabrika. 


Ngunit makalipas ang ilang 
buwan, hinainan siya ng kumpanya 
ng bagong kontrata. Dito nakalagay 
na ibabalik sila bilang kontraktwal 
at bababa ang sahod mula P680 
tungong P370 at tatanggalin ang 
kanilang mga benepisyo at bonus. 
Napilitan silang pumirma sapagkat 

mawawalan sila ng trabaho kung 
hindi siya sasang-ayon sa bagong 
kontrata. 


Lubos ang kanyang galit noon sa 
kumpanya. Matapos silang gamitin 
sa pagpupundar ng bagong pabrika 
at pagsasanay sa mga bagong 
empleyado, ay nilapastangan pa sila. 
Inapakan ang kaniyang karapatan 
ngunit hindi pa niya alam noon kung 
paano ito ipaglalaban. Makalipas ang 
isang taon ay kusa na rin siyang nag- 
resign dahil sa hirap ng trabaho at 
hindi nakabubuhay na sahod. 


Ilang buwan siyang nagpalipat- 
lipat sa mga pagawaan. Pumasok 
siya sa pagawaan ng tsitsirya, noodles 
at sabon. Hindi siya nakatagal 
sa mga ito dahil napakahirap at 
napakadelikado. Naranasan niyang 
maghapong maghakot at magpakete 
ng mga tsitsirya, mapasuan ng balat sa 
kamay sa pagawaan ng noodles dahil 
wala silang personal protective gear. 
Pinakamalala nang matuklapan ang 
kaniyang batok hanggang likod dahil 
sa tapang ng kemikal na pinapasan. 


Sa sunod na pinasukang pabrika, 
lahat sila ay kontraktwal. Maski ang 
kasamahan niyang 26 taon nang 
nagtatrabaho rito. Dito na niya 
naranasan ang sunud-sunod na 16-24 
oras na shift para habulin ang export 
quota. Naaaksidente ang kanyang 
kapwa manggagawa. Nariyang may 
nabalian ng braso, daliri, na-stroke, 
at may namatay pa nga. 


Dito, narinig niya muli ang 
salitang “unyon”. Sa pagkakataong 
ito, mapapasali na siya rito. 


Kakatwa ang kwento ng pagpasok 
niya sa unyon. Hingi niya alam na 
ang kasama pala niya sa boarding 
house ay pangulo at pangalawang 


pangulo ng unyon. Minsan siyang 
niyaya ng “tagay” ng mga ito. Bilang 
manginginom, agad-agad at tuwang 
tuwa siyang sumama. Hindi pala 
totoong inuman ang pupuntahan 
nila. kundi 78“ 8pag-aaral--pag-aaral 
ng Maikling Kurso sa Lipunan at 
Rebolusyong Pilipino (MKLRP). 


Sa pag-aaral, dahil hindi pa niya 
ito lubos na nauunawaan, binatikos 
pa niya ang pag-uunyon at protesta. 
Sabi niya “Dudurugin lang kayo ng 
malalaking kapitalista, panggulo 
lamang kayo sa mapayapang buhay 
at dagdag trapik pa.” 


Bagama't ganito ang kanyang 
sagot, patuloy pa rin siyang 
pinaliliwanagan ng mga katrabaho 
niyang kasapi ng unyon. Hanggang 
sa niyakag na naman siya sa isang 
“piyestahan” sa isang pabrika ng 
inumin. Akala niya, maraming 
pagkain at alak kaya't sumama siya. 


Papalapit na sa pagawaan nang 
bigla silang sinugod at babatutain 
ng mga pulis. Nakita na rin nila 
ang malawak na piket ng mga 
manggagawang iligal na tinanggal, 
bitbit ang panawagan ng hustisya, 
dagdag sahod at maayos na 
kalagayan sa paggawa. Ang akala 
niyang piyestahan, kilos protesta 
pala! Sa galit niya sa pulis, nakisali 
na rin siya sa piket at tumulong pa sa 
pagtibag sa gate ng pabrika. 


Dito na siya lubusang namulat 
at nagpasyang sumali sa unyon. 
Natutunan niyang kaya naman 
pala nilang labanan ang malalaking 
kumpanya basta't sila ay sama- 
samang kikilos. 


Isa siya sa mga nanguna sa 
paglulunsad ng welga sa loob ng 
kanilang pagawaan sa kabila ng 
maraming beses na harassment at 
pananakot sa kanila ng kumpanya. 
Nag-organisa rin siya ng kapwa 
manggagawa at nagpalalim ng 
pampulitikang pag-aaral. Nakabisa 
na niya ang MKLRP na mistulang 
nagbibigay siya ng pag-aaral habang 
nagpo-propaganda. 


Hanggang sa hindi na siya 
nasapatan sa pagkilos sa lungsod 

at nagpasyang sumapi sa Bagong Hukbong Bayan 
(BHB). Ika niya, “Bukod sa sarili at aking mga 
katrabaho, gusto kong tumulong at magsilbi 
pa sa higit na malawak na masang Pilipino sa 
kanayunan.” 


Tinalikuran niya ang kaniyang mga bisyo at 
kinalakhang buhay, at sinuong ang kanayunan 
kahit palampa-lampa ang kaniyang mga paang 
sanay sa semento at kalsada, hindi sa putik at 
sukal. 


Sa proseso ay hinarap niya ang maraming 
krisis sa sarili. Naiisip niya ang kanyang 
pamilya at ang buhay-sibilyan. Bakit nga ba 
siya nagpapakahirap sa bundok kung pwede 
namang bumalik sa dati niyang buhay? 
Makikitagay. Barkada. Subalit napangibabawan 
niyang lahat ang mga ito. Ngayon ay walong taon 
na siyang Jukbo. 


Maraming beses na rin siyang napalaban, natamaan 
ng bala, at napahiwalay sa yunit. Mayroon siyang 
karanasan na ilang linggong napahiwalay sa mga kasama 
matapos ang isang labanan. Habol-habol siya ng mga 
sundalo. Sa bawat puntahan niya, wala siyang kakilala. 
Walang pagkain at kahit barya man lang. Minsa'y gusto 
na niyang sumuko sa sobrang pagod, gutom at sakit na 
naramdaman dahil sa tinamong sugat sa labanan, ngunit 
hindi niya ito ginawa, ang kanyang dahilan: 


Ang masang pinaglilingkuran niya. Lagi niyang nasa isip 
na, “lisa lang naman ang buhay ko, sa rebolusyon ko na ito 
iaalay.” 


Taglay pa rin niya ang tatak ng isang proletaryado 
- matalas ang pokus sa trabaho, nais matuto ng mga 
bagong gawain, disiplinado, mataas ang pagpapahalaga 
sa kolektibong buhay at may tapang. Masigla siya 
sa paglahok sa produksyon kahit pa hindi naman siya 


marunong magsaka. Dahil sa kanyang kasigasigang matuto 
at gumampan ng mga gawain, isa na siya ngayong medik 
at kadreng militar. Makikita sa kanya ang kahalagahan at 
malaking ambag ng uring manggagawa sa BHB. 


Ang pang-aapi at pagsasamantala sa kanila ng kapitalista 
ay hindi mawawakasan hangga't hindi nagwawagi ang 
rebolusyon. Ika niya, dito natin simulan sa kanayunan ang 
pagpapalakas hanggang sumulong papunta sa kalunsuran. 
Ang papel nilang manggagawa ay magsilbi bilang mga 
hindi kinakalawang na pyesa sa makina ng rebolusyon na 
magpapanday ng malayang lipunan. 


Alam niyang sa hinaharap ay marami pa siyang daranasing 
kahirapan at sakripisyo , ngunit alam din niyang matatag niya 
itong mahaharap basta't alam niya kung para kanino at bakit 
niya ito ginagawa. Ngayon ipinagmamalaki niya ang kanyang 
buhay -- isang buhay na buong puso niyang iniaalay sa masa. 


KILOS PROTESTA 


G 


a Mamamayan ng TK, nangalampag 
laban sa taas-presyo at importasyon 


operasyon pinta at dikit ng mga 
streamer at sticker. Inirehistro ang 
disgusto ng mamamayan ng rehiyon 
sa kawalang aksyon ng gubyerno sa 
krisis sa bansa. 


a pangunguna ng mga pamprobinsyang balangay at kasaping organisasyon 


ng Bagong Alyansang Makabayan-Timog Katagalugan (BAYAN-TK), inilunsad 
ng iba't ibang organisasyon sa rehiyon ang kampanyang “Kalampagan Kontra 
Taas-presyo at Importasyon”. Pagtutol ito sa sunud-sunod na taas presyo ng 
langis at bigas at sa patakarang importasyon ng rehimeng US-Marcos-Duterte. 


Nagsagawa ng iba't ibang anyo 


noong Setyembre 11. 


Itinambol din sa mga panawagan 
ang ayuda para sa pinakamahihirap 
na mamamayan, pagbubuwag sa 
mga kartel sa sektor ng agrikultura 
at pagbabasura sa Rice Liberalization 
Nag-ikot Law at Oil Deregulation Law. 


ng protesta gaya ng selfie protests sa mga komunidad ang mga Ipinanawagan din ang suporta sa 
at noise barrage at sa pamamagitan progresibong organisasyon upang mga magsasaka at lokal na prodyuser 
ng sabayang kalampagan ng mga talakayin ang isyu ng implasyon at ng pagkain, gayundin ang 


kalderong walang laman sa mga 


komunidad sa (Cavite at Laguna patakaran. 

ang mga pahirap na neoliberal na 
Naglunsad din sila ng 


pagsasabatas ng family living wage o 
nakabubuhay na sahod. 

Sa ika-51 taon ng Batas Militar, 


Ibasura ang Terror Law, biguin ang 


pasistang teror sa TK 


a ika-51 taon ng komemorasyon ng Batas Militar, nag-protesta ang 

mamamayan ng Timog Katagalugan bitbit ang panawagan na “Biguin 
ang pasistang teror sa Timog Katagalugan! Ibasura ang Anti-Terror Law! 
Mamamayan, magkaisa para sa karapatan, kalayaan at kabuhayan!” 


Sa harap ng Korte Suprema, 
nanawagan ang delegasyon na 
itigil ang malawakang paglabag sa 
karapatang pantao sa rehiyon at 
ang paggamit sa Anti-Terrorism Act 
of 2020 (ATA) laban sa mga human 
rights defenders at sa mamamayan. 
Ayon sa Karapatan Southern Tagalog, 
19 ang sinampahan ng kasong 
paglabag sa ATA, kasama rito ang 
mga magsasaka, kabataan, taong 
simbahan at tagapagtanggol ng 
karapatang pantao na sina Rev. Edwin 
Egar at Rev. Glofie Baluntong. 


Nagsumite ng bukas na liham 
ang mga biktima ng ATA na sina 
Kenneth Rementilla, Jasmin Rubia, 
Hailey Pecayo at John Peter Garcia 
para itulak ang Korte Suprema na 
ibasura ang ATA. Kinwestiyon din 
nila ang sistema ng hustisya sa bansa 
at kung paano nito isinasantabi ang 
pagtatanggol sa karapatang pantao 
sa gitna ng terorismo ng estado. 


Sumama ang delegasyon ng 
Timog Katagalugan sa pambansang 
programa sa Liwasang Bonifacio at 
nagmartsa. patungong Mendiola 
Peace Arch. Inawit nila ang “Bayan 
Ko” bilang pag-alaala sa paglaban ng 
mamamayan noong Batas Militar at 
hamon sa kasalukuyang henerasyon 
na labanan ang panunupil at tiraniya 
sa ilalim ng rehimeng US-Marcos- 
Duterte. 


“Hindi man hayagang deklarado 
ang Batas Militar, ramdam na ramdam 
ng mga mamamayan ng Timog 
Katagalugan ang puti at pasistang 
lagim sa tumitinding militarisasyon 
sa mga komunidad, pagsasampa ng 
mga gawa-gawang kaso, at paghuli 
at pagpatay sa mga tagapagtanggol 

ng karapatang pantao. Kung may 
Martial Law noon, may Terror Law 
ngayon,” ayon kay Charm Maranan, 
tagapagsalita ng Defend Southern 
Tagalog. 


Tinukoy din ng Defend Southern 
Tagalog ang papel ng US sa pananalasa 
ng terorismo sa bansa. Tumungo sila 
ng US Embassy upang kundenahin ang 
paglakas ng presensya ng US sa bansa 
sa pamamagitan ng pagtatayo ng 
dagdag na base militar at paglalagak 
ng armas pandigma na naglalagay sa 
mamamayang Pilipino sa panganib. 


Ayon kay Kyle Salgado na 
tagapagsalita ng Bagong Alyansang 
Makabayan Timog Katagalugan, 
“Parehas na tuta si Marcos sr. 
at Marcos Jr. kung saan patuloy 
silang nagpapakatuta sa Estados 
Unidos na lalong nagpakonsentra 
ng kanilang kapangyarihan kapalit 
ng pandarambong at paghahari ng 
imperyalismong Estados Unidos sa 
ating bansa.” 


Protesta ng kabataan sa TK 


Naglunsad ng.” “"mobilisasyon 
ang mga kabataan mula sa Timog 
Katagalugan sa Unibersidad ng 
Pilipinas Los Bafios (UPLB) noong 
Setyembre 20. Sa temang “Martial 
Law noon, Terror Law ngayon!”, 
tinalakay kung paano sinasalamin 
ng de facto na Batas Militar ng 
ilehitimong pangulong Ferdinand 
“Bongbong” Marcos Jr. ang diktadura 
ng kanyang ama. 


Tinuligsa nila ang ATA na ginagamit 
upang supilin ang karapatan sa 
pag-oorganisa at 5 pagpapahayag. 
Inihambing nila ang Batas Militar 
at paggamit ng ATA ngayon laban 


sa mga aktibista. Ito ay sa gitna ng 
tumitinding militarisasyon sa rehiyon, 
at sa lumalalang krisis sa ekonomiya 


na minarkahan ng nagtataasang 
presyo ng mga batayang bilihing bigas 
at langis. 


Sinimulan ang programa sa harap 
ng Oblation ng UPLB, kung saan 
nanguna sa pagsasalita si John Peter 
Garcia, isa sa mga kinasuhan sa bisa 
ng ATA. Ipinaalala niya ang malaking 
gampanin ng mga kabataan upang 
tutulan ang pananaig ng pasismo. 


“Kung noon ay napakalaki ng 
ginampanan na tungkulin ng mga 
kabataan sa pagpapatalsik ng isang 
diktador, ganoon din ang inaasahan 
sa atin ngayon,” ani Garcia. 


Binigyang-diin naman ng 
iba pang mga tagapagsalita na 
bagaman tahasan ang pag-abuso sa 
kapangyarihan ng mga pasistang nasa 
poder, marami pa rin ang pinipiling 
tumindig at lumaban. 


Matapos ang isang snake rally ay 
nagpatuloy ang programa sa Carabao 
Park, UPLB. 


Nagsalita ang mga representante 
mula sa mga lider-estudyante, 
mamamahayag at kababaihan. 


Sa pagtatapos ng programa, 
winasak ng mga kabataan ang isang 
obrang may mukha ng mag-amang 
Marcos na pinaliligiran ng mga 
salitang “Terror Law”, “Martial Law”, 
at iba pang mga simbolo ng diktadura 
at pasistang rehimen. 

TUGON 


PATNUBAY DE GUIA 


|? sa pinakabrutal na taktika ng kontra-rebolusyonaryong digma ng 
pasistang estado ang pambobomba gamit ang mga makabagong armas 
kagaya ng mga helikopter, eroplano, drone, howitzer, mortar at iba pa. 
Ginagamit ito ngayon ng reaksyunaryong Government of the Republic of 
the Philippines (GRP) bilang malakas at mapanupil na arsenal laban sa 


armadong pakikibaka ng mamamayan. 


Sang-ayon sa prinsipyo ng 
proporsyunalidad, ang lakas ng 
sandata ay dapat sukat sa target 
at iyon lamang kailangan. Higit 
sa lahat, ipinagbabawal nito ang 
mga pag-atakeng magdudulot ng 
napakalaking pinsala at pagkadamay 
ng mga sibilyan. Tahasang nilalabag 
ito ng AFP at reaksyunaryong estado 
sa desperasyong makamit ang 
layuning kontra-rebolusyon. Laging 
karugtong ng walang puknat na mga 
operasyong militar ng AFP-PNP ang 
mga pambobomba sa komunidad 
upang lipulin ang Bagong Hukbong 
Bayan (BHB). Ang labis-labis na 
pasabog at paghuhulog ng tone- 
toneladang bomba ay nagdudulot 
ng sobra-sobrang pinsala (overkill) 
saarmadong katunggali. Tampok na 
halimbawa nito ang pambobomba 
ng AFP sa Dolores, Samar noong 
Agosto 2021 kung saan inihulog ang 
4,000 libra (1.8 metriko tonelada) 
ng bomba laban sa 50-kataong 
yunit ng BHB. 


Nilalabag din ng AFP at 
reaksyunaryong gubyerno ang 
Protocol | ng Geneva Conventions 
na nagsasaad ng pagtitiyak ng 
karapatan at kaligtasan ng mga 
sibilyan sa panahon ng digma. 
Walang katiyakan na ang mga 
bombang ginagamit ng AFP 
ay “mmakakasapul sa kanilang 
target. Higit sa nakararaming 
kaso ng walang pakundangang 
pambobomba ay pumipinsala 
at pumapatay sa mga sibilyan. 
Ginugulo rin ng pambobomba 
ang pamumuhay ng mamamayan 
at nagdudulot ng trauma sa bata 

man o matanda. Dislokasyon ang 
hatid ng sapilitang paglikas, pinsala 
sa ari-arian ng mga residente at 
pagkawasak ng kalikasan. 


Paglabag din ito sa 
Comprehensive Agreement on 
Respect For Human Rights and 
International Humanitarian Law na 
pinirmahan ng National Democratic 
Front of the Philippines at GRP sa 


negosasyong pangkapayapaan. 
Masahol pa, tinalikuran ng AFP 
maging ”9B8“ang reaksyunaryong 


konstitusyon na nagsasaad 
at nagbibigay proteksyon sa 
mga batayang pampulitika at 
demokratikong B8B8Bkarapatan ng 
mamamayan. 


Sadyang hindi kinikilala ng AFP- 
PNP at reaksyunaryong estado ang 
mga panuntunang ito sa hibang na 
pangarap na supilin ang lehitimong 
pakikibaka ng mamamayan at igupo 
ang armadong rebolusyon. Layunin 
nitong protektahan ang interes 
ng imperyalismong US at lokal na 
mga naghaharing-uring malaking- 
burgesyang kumprador at uring 
panginoong maylupa at panatilihin 
ang sistemang malakolonyal at 
malapyudal na lipunang Pilipino. 
Ang kontra-rebolusyonaryong 
gera ng reaksyunaryong rehimen 
ay nakabalangkas sa counter- 
insurgency guide ng US. Ang US din 
ang nagkukumpas sa bawat papet na 
estado na bumili ng inilalako nitong 
makabagong armas at iba pang 
kagamitang militar para gamitin sa 
lumalabang mamamayan. Syempre 
pa, nangunguna ang US bilang 


Bakit krimen sa digma ang 
pambobomba at panganganyon ng AFP 
sa mga komunidad? 


notoryus sa pambobomba sa mga 
sibilyan sa iba't ibang panig ng 
daigdig kagaya ng ginagawa nito 
noon pa man hanggang ngayon sa 
Middle East. 


Naging kalakaran ng nagdaang 
tiranikong rehimeng US-Duterte 
na “patagin ang kabundukan” sa 
ngalan ng madugong gera “kontra- 
terorismo”. Noong 2017-2022 sa 
ilalim ng pasistang rehimeng US- 
Duterte, naitala ang 142 kaso ng 
pang-iistraping, panganganyon at 
pambobomba mula sa himpapawid. 
Kabilang dito ang pambobomba 
sa Mt. Banoi sa Batangas City 
noong Setyembre 2018, ng 85th 
at 59th IBPA sa hangganan ng 
Catanauan, Mulanay, San Narciso 
at Buenavista, Quezon noong 
Pebrero 2021 na nagpalayas sa 
26,000 mamamayan, ng 203rd 
Brigade sa hangganan ng Rizal 
at San Jose, Occidental Mindoro 
noong Abril 2019 at hangganan 
ng Mansalay at Roxas, Oriental 
Mindoro noong Marso 2021: 
sampung beses na pagpapasabog 
ng bomba ng 3rd MBLT sa Sityo 
Kayasan, Brgy. Nicanor Zabala, 
Roxas, Palawan noong Hulyo 2021: 
at marami pang iba. Bukod pa rito 
ang pagpulbos ng AFP sa Marawi 
City sa utos ng imperyalismong US 
na nanghimasok sa “gera laban sa 
grupong Maute”. 


Nagpapatuloy ang teroristang 
pang-aatake sa mamamayan. Sa 
Mindoro pa lamang, may apat na 
kaso ng pambobomba ng 203rd 
Brigade sa unang taon ni Marcos 
Jr. Apektado rito ang 28,261 
residente ng Mansalay, Roxas, 
Bongabong at Bansud sa Oriental 
Mindoro: at Rizal, San Jose at 
Calintaan sa Occidental Mindoro. 
Napilitan ding lumikas ang 250 
pamilya. sa Rodriguez, Rizal 

matapos ang mga pagbabanta 
ng 80th IBPA na pambobomba sa 
kanilang komunidad. 


Perwisyo ang pambobomba 
ng AFP sa buhay ng mamamayan. 
Napinsala ang mga kubo at 
sagingan ng mga residente ng 
Brgy. Malu, Bansud at Brgy. Tawas, 
Bongabong sa Oriental Mindoro 
nang pasabugan ito ng 203rd 
Brigade noong Mayo 8. Ganting 
atake ito matapos ang labanan sa 
pagitan ng 203rd Brigade at BHB 
Mindoro. Nasira naman ang mga 
aanihing palay ng magsasaka sa 
pambobomba ng 203rd Brigade at 
68th IBPA sa hangganan ng Rizal, 
San Jose at Calintaan sa Occidental 
Mindoro noong Nobyembre 6, 
2022. 


Pagwawaldas naman sa pera 
ng taumbayan ang mga test 
fire ng 203rd Brigade mula sa 
kampo sa Sityo Tauga, Brgy. San 
Vicente, Roxas, Oriental Mindoro 
noong Oktubre 18, 2022 at Abril 
29 nitong taon. Sa unang kaso, 
nagpaputok ng tatlong bala ng 
howitzer ang 203rd Brigade habang 
sa ikalawa ay apat hanggang anim 
na bala. Kapwa produktado ang 
mga napinsalang lupain ng mga 
residente na karamiha'y mga 
Hanunuo Mangyan. 


Mapangwasak ang epekto ng 
pambobomba sa kalikasan. BB Sa 
unang taon ng ilehitimong rehimen, 
pitong pangunahing biodiversity 
area at mga reserbang kagubatan 
sa Cagayan, Kalinga, Occidental 
Mindoro, Oriental 8 Mindoro, 
Negros.” “8 Occidental, Negros 
Oriental at Bukidnon na ang 
apektado (mahigit kalahating 
milyong ektarya). Hindi bababa 
sa. kabuuang 62 endemic 
species ang nanganganib. Ang 
mga pinsalang ito ay hindi na 
mapapanag-uli. 


Kailangang B8 8Blabanan ang 
terorismo at brutalidad ng estado. 
Marapat na patuloy na singilin 

at papanagutin ang AFP-PNP sa 
pambobomba sa mga komunidad na 
nagdudulot ng matagalang pinsala 
sa kabuhayan, epekto sa buhay at 
pamumuhay ng mamamayan at 
pangwawasak sa kalikasan. 


lantad sa loob at labas ng 
bansa ang mga krimen sa digma 
ng GRP at AFP-PNP lalung-lalo na 
ang pambobomba. 8B8B8BMagsagawa 
ng malaganap na gawaing alyansa 
sa internasyunal na komunidad 
para kundenahin ang brutal na 
pambobomba at overkill na estilo ng 
pasistang AFP-PNP. 


Marapat ding panagutin ang 
imperyalismong US na utak at nasa 
likod ng kontra-rebolusyong digma at 
pangunahing pinagkukunan ng mga 
armas ng AFP-PNP. Ang paglalako 
ng US ng armas pandigma nito sa 
pamamagitan ng military industrial 
complex ay pagsalba sa naghihingalo 
nitong ekonomya. At higit sa lahat 
ang pagsupil sa rebolusyong Pilipino 
dahil sa anti-imperyalistang adhikain 
nito. Kailangang paigtingin ang 
pakikibaka laban sa imperyalismo 
at makipagkapit-bisig. sa mga 
mamamayan ng daigdig na biktima 
ng gerang agresyon ng US. 


Sa gitna ng pasista at teroristang 
pang-aatake, higit na kailangang 
patibayin ang pagkakaisa ng 
buong sambayanan. Nararapat na 
palaparin ang alyansa ng lahat ng 
aping mamamayan. Kaugnay nito, 
nananawagan ang NDFP-ST sa 
lahat ng tunay na lingkod bayan at 
makabayang abogado na tumindig 
para sa karapatan ng taumbayan 
laban sa pandarahas ng estado. 
Tulungan ang mga biktima ng 
pambobomba 8 na. magsampa 
ng kaso laban sa AFP at GRP. 
Makatwiran ang pangangalampag 
ng sambayanan na ilipat ang pondo 
ng AFP-PNP tungo sa higit na 
kapaki-pakinabang na serbisyong 
panlipunan ng bayan. Isulong 
ang programang rehabilitasyon 
sa mga lugar na pininsala ng 
pambobomba. 


Palakasin ang panawagang 
ibalik ang negosasyong 
pangkapayapaan upang maging 
daluyan ng mga karaingan ng 
mamamayan at (dagdag na 
mekanismo para ipagtanggol ang 
karapatan ng mga sibilyan sa gitna 
ng gera sibil. 


y?: 

CDX ng BHB, hindi labag 


sa Ottawa Treaty 


aging pinaparatangan ng AFP ang BHB na 

lumalabag sa patakaran ng digma sa paggamit 
ng command detonated explosives (CDX) laban 
sa nag-ooperasyon nilang tropa. Sirang plaka 
nilang sinasabi na ang paggamit nito ay paglabag 
sa Ottawa Treaty o The Convention on the 
Prohibition of the Use, Stockpiling, Production 
and Transfer of Anti-Personnel Mines and on 
their Destruction of 1997 ng United Nations. 
Tinatawag din itong Mine Ban Treaty dahil 
sa pagbabawal nito sa paggamit ng mga anti- 
personnel mines (APM) o landmines na walang 
kakayahang kumilala ng target. 


Naiiba ang CDX sa iba pang mga APM sa 
saligang batayan na ito ay kontrolado ng operatiba 
ng BHB at sasabog lamang batay sa kumand para 
sa mga lehitimong target militar ng aksyong 
militar ng BHB. Kaiba ito sa iba pang APM tulad 
ng booby trap na sumasabog kapag simpleng 
naapakan ng tao o hayop. May depinidong target 
ang CDX, kaiba sa APM tulad ng mga booby trap 
na maaaring makapinsala ng mga sibilyan. At 
kung gayon, wala sa arsenal ng BHB ang paggamit 
ng APM. 


Mahigpit na tumutupad ang BHB sa 
internasyunal na makataong batas at mga 
patakaran ng digma. Tinitiyak ng BHB sa lahat 
ng pagkakataon na hindi mapipinsala ang mga 
sibilyan o mga hindi kasangkot sa armadong 
labanan sa mga isinasagawa nitong aksyong 
militar. Milya ang kaibahan ng CDX sa sobrang 
lakas na mga pasabog ng AFP kagaya ng 500 libras 
kada pasabog na dala-dala at inihuhulog ng mga 
helikopter at eroplanong pandigma. 


Paulit-ulit na iniuugnay ng AFP ang CDX sa mga 
APM upang pilit na ipagbawal ang paggamit nito 
ng mga Pulang mandirigma samantalang sila ang 
walang tigil na gumagamit ng mga eroplano, 
helikopter, drone at iba pang armas sa walang 
habas na pambobomba, panganganyon at pang- 
iistraping mula sa himpapawid. Nilalabusaw ng 
reaksyunaryong gubyerno at AFP ang laman ng 
Ottawa Treaty upang dis-armahan ng arsenal ang 
BHB sa pakikidigmang gerilya. Ipinipinta nito ang 
mga matatagumpay na taktikal na opensiba ng 
BHB laban sa AFP-PNP-CAFGU bilang “akto ng 
terorismo” para pagtakpan ang kanilang 
brutalidad at terorismo laban sa mamamayan. 

BANTAY KARAPATAN 


1 lider manggagawa, pinatay, 
3 kabataan, dinukot 


ariing kinukundena ng mamamayan ng Timog 
Katagalugan ang nagpapatuloy na paghahasik ng 
pasismo ng estado sa rehiyon. 


Pamamaslang. Noong Setyembre 29, bandang alas- 
4 ng hapon, pinagbabaril hanggang mapaslang ng mga 
elemento ng PNP Criminal Investigation and Detection 
Group (PNP-CIDG) si Jude Thaddeus Fernandez ng 
Kilusang Mayo Uno (KMU) sa kanyang bahay sa 
Binangonan, Rizal. 


Ayon sa palabas ng CIDG, hinainan umano ng 
warrant of arrest si Fernandez at saka “nanlaban” kaya 
pinaputukan. Pinabulaanan ito ng mga grupong makatao 
batay sa resulta ng inilunsad na fact-finding mission at 
ng KMU. Hindi armado at lehitimong organisador ng 
mga manggagawa si Fernandez. 


Pinahirapan ng mga pulis ang pamilya ni Fernandez 
na mabawi ang kanyang mga labi. Sa buktot na katwiran 
ng mga pulis, isang “Oscar Dizon” ang kanilang napatay 
sang-ayon sa mandamyentong inihain kay Fernandez. 


Pagdukot at iligal na detensyon. Iniulat na nawawala 
sina Job Abednego David, 29, Peter del Monte, Jr., 29 
at Alia Encela, 19 mula pa Setyembre 19 at saka inilitaw 
ng mga elemento ng 203rd Brigade bilang mga sukong 
BHB pagsapit ng Oktubre. Ang tatlong kabataan ay mga 
organisador ng mga pambansang minorya sa Mindoro. 
Naglulunsad sila ng pagsisiyasat at imbestigasyon sa 
pagmimina at mga kaso ng paglabag sa karapatang tao 
sa Sityo Malaglag, Brgy. Lisap, Bongabong, Occidental 
Mindoro bago dinakip ng 203rd Brigade. Kasalukuyan 
silang nakapiit sa kampo ng 203rd Brigade sa Bansud, 
Oriental Mindoro. 


Sundan sa pahina 12 


ALIA ENCELA 


JOB ABEDNEGO DAVID 


Mga kabataang organisador ng pambansang minorya 
sa isla ng Mindoro na dinukot at iligal na idinetine ng 203rd 
Brigade mula Setyembre 19 hanggang kasalukuyan 

PETER DEL MONTE JR. 


Mula sa pahina 11 


Ipinagpipilitan ng mga pasista na kasapi ng BHB 
ang tatlong kabataan sa kabila nang hindi armado ang 
tatlo nang hulihin. Hindi sila inihaharap sa publiko at 
pinalalabas ng 203rd Brigade na “kusang-loob” na 
nagpakustodiya sa kanila. 


Militarisasyon. Nagtambak ng pwersa ang 1st IBPA 
at nagpapasok ng mga tangke de gera sa Sta. Maria, 
Laguna sa tabing ng pagmamantini ng seguridad sa 
panahon ng SK at Barangay Elections laban sa PKP-BHB. 
Sa halip na seguridad at kapanatagan, kabaliktaran ang 
idinudulot nitong epekto sa mamamayan ng Sta. Maria. 
Intimidasyon at takot lamang ang nililikha nito sa mga 
sibilyan, gayundin ang panghaharas, pagbabanta at 
surveillance sa mga kandidato ng Barangay-SK Elections 
na pinararatangang may kaugnayan sa PKP-BHB. 


Harassment. Tuluy-tuloy na hinaharas ng mga 
gwardya ng LCG Homes at ng mga Gatlabayan ang 
komunidad ng mga magsasaka sa Sityo Nagpatong, Brgy. 
San Jose, Antipolo City para palayasin sila at bigyang- 
daan ang proyektong subdivision sa lugar. Nasa 150 
pamilya ang apektado ng panghaharas. 


Inilunsad ng mga magsasaka ang isang linggong 
pagkakampo mula Setyembre 18 para labanan ang 
panghaharas. Hiniling din nilang magkaroon ng 
dayalogo kay Gov. Nina Ynares para ihapag ang kanilang 
problema. 


Sa unang araw ng pagtatayo ng protest camp ng 
mga magsasaka, binantaan sila ng mga gwardya na 
bubuwagin ito. Sa mga sumunod na araw, nagbahay- 
bahay ang goons at pilit na kinukuha ang pagkakakilanlan 
ng mga sumama lalo ng mga nanguna sa protest camp. 
Bago matapos ang protest camp, nagpatupad ng 
polisiyang “No ID, No Entry” ang mga gwardya. 


Iligal na tanggalan sa trabaho. Walong manggagawa 
kabilang ang tatlong upisyal ng unyon ng Nexperia 
Philippines ang iligal na tinanggal sa trabaho noong 
katapusan ng Setyembre. Ayon sa unyon, tahasang 
pambabalasubas ito sa kanilang collective bargaining 
agreement partikular sa probisyon na “Last In, First 
Out”. 


Ipinabatid ng kumpanya ang kanilang desisyon sa 
unyon noong Setyembre 22. Ginamit nila ang mga 
probisyon kaugnay sa pag-leave para ideklarang “not in 
good standing” ang mga manggagawa. 


Nakikibaka ang unyon na panatilihin sa trabaho ang 
mga manggagawang matatanggal ng plano ng kumpanya 
na isara ang Sensors Department ng pabrika na 
magtatanggal sa 495 manggagawa sa trabaho. 

lata Lumaban” 


ni Ka Bingbing 


Tila may dalang unos ang tunog ng fighter jet 
Ang paglagapak ng bomba mula sa FA50 
Ang sunud-sunod na lipad ng bala ng howitzer 


Walang habas na istraping mula sa helikopter 


Desperadong sindakin ang kaingin at kagubatan 
Balutin sa bangungot at lagim ang kabundukan 
Nais durugin ang mamamayang naninindigan 


Iwalay sa lupaing ninuno ang Mangyan 


Panata ng rehimen: ihatid ang terorismo 
Sagad-sa-buto ang pagkahayok sa dugo 
Mangamkam ng lupa, maglingkod sa imperyalismo 


Wasakin ang buhay ng magsasaka't katutubo 


Hinding-hindi maninikluhod ang taumbayan 
Natutong sa pagbubuklod humugot ng tapang 
Binibigo ang bawat dumog at pagsaklot 


Iniigpawan ang takot, nangingibabaw ang poot! 


Ang lupa ay sa tao! Malaon na itong napatunayan 
Dating mga pastuhan ang siya ngayong nililinang 
Balikan ang kasaysayan, di ba't api ay lumaban? 


Tigreng papel ang kaaway sa lakas ng mamamayan! 


“Tayo'y lumaban! sa salitang Mangyan 


Nilikha matapos ang paglagapak ng bomba mula sa 
FA50 fighter jet ng kaaway sa Brgy. Monteclaro, San 
Jose, Occidental Mindoro. 

